
lleparlainenlfl di Cultura Aruba 


Biogratia di Victor fflcolaas Camaclio 


Victor Nicolaas Camacho, a nace na Savaneta, Aruba, dia 23 di December 1950, net 
dos dia prome cu Pasco. Victor ta e “kerstkind” cu a drenta cas na Savaneta. 

Su nomber di cariño ta Tol cu a bini di Victol. Tempo e tabata chikito e no por a bisa 
Victor, anto e ta yama su mes Tol y tur hende tabata yam’e Tol. Dia el a bira mas 
grandi cu el a toca na varios caminda, nan ta yam’e diferente “Victor con veinte dedos”, 
of nan ta yama “Victor the psychic pianist.” Nomber di Victor su mama ta Juliana de 
Mey, naci na 1919, su tata ta Matias Camacho kende a nace na Adicora na Venezuela 
na maart 1917. Pero di tempo cu e ta baby el a bin biba na Aruba. Victor su lombrishi ta 
dera na Savaneta manera el a bisa caba. Tur a nace na cas, solamente su ruman homber 
mas chikito a nace na hospital. Victor tin cuatro ruman muhe mas grandi y e ta di dos 
ruman homber y ainda e tin un ruman homber mas chikito, kiermen nan tabata shete ruman. E ta casa cu 
Hedy Hartog de Cuba. Nan a casa casi cuarenta aña pasa dia 23 di november 1979. Fecha di nacemento di 
Hedy ta 14 di november 1960. Nan tin dos yiu muhe y un yiu homber. Stephanie a nace dia 15 di januari 
1982, despues a nace Daniel dia 5 di februari 1984, esun di mas chikito Stacey, a nace dia 16 di september 
1988.Victor sigur tin mas musico den famia. Su tata ta un gran musico e tempo aya na Savaneta y e tabatin su 
banda caba. Victor su mama tabata canta riba coro y su ruman muhe Rina a toca piano. Pues, nan tabatin e 
piano na cas caba prome cu Victor a nace. For di baby caba ya Victor ta mors riba e piano, anto ta Rina ta 
dun’e les e tempo ey. Su rumannan homber Rafi y Freddy tambe ta musico, y naturalmente su yiunan tambe. 
Stephanie ta toca piano y Daniel tambe a bay les di piano na Aruba, despues el a sigui den percusion y e ta 
activo como musico na Hulanda. Victor su subrino kende ta Johnny Scharbaay, tambe ta pianista. Di chikito 
caba ya Victor a coach Johnny, ora e ta mustr’e algun cos riba piano. Johnny su ruman homber Gregory, 
tambe ta percusionista y e ta toca den banda. 


Segun Victor e bida artistico y tur etapa den bo bida ta diferente 


Segun Victor, e no ta un cambio den bida door cu tur etapa den bo bida ta diferente. Prome cu nan a casa, su 
suegra ta bisa (adverti!) su señora, cu e ta bay casa cu un artista, e ta bay casa cu un pianista, pues pa e sa cu 
Victor tin su tocamento. Anto for e di e dia ey, Victor su señora semper a apoy’e. Victor a bis’e cu si e bay 
traha un cantica aworaki e no ta traha “one in a million”, pero e ta traha “one in a billion!” Semper Hedy a 
apoya Victor y semper el a dun’e un compliment. Nan ta na cas tin biaha ta train, anto e señora ta bisa Victor 
cu e cantica ey ta zona hopi bunita. Anto e guestnan tambe ta sintie esey tin biaha, ora Victor ta toca na hotel. 


E bida artistico 



Ya for di baby caba Victor ta toca 
piano. Cu 5 aña caba e ta mors riba 
e piano, anto su ruman muhe Rina 
tabata haya les di piano cu 
diescinco aña. Rina ta toca piano cu 
partitura, anto Victor ta sinta na 
banda, loco pa toca tambe. Victor 
ta lag’e caba, anto e ora e ta bay 
toca tur cos fo’i cabes. Fo’i chikito 
caba, ya Victor ta memorisa e 
melodianan y toca nan fo’i cabes. 
Pero despues Victor a studia un 
tikimusica door di su ruman muhe 


Rina. Carmen de Kort tambe 
tabata un organista di misa di 
Savaneta. Carmen a siña Victor 
un poco tempo y despues, e mes a 
sigui siña hopi cos tambe. Ta 
door di bukinan, na un forma auto 
didacto e ta siña su cosnan. 
Despues Victor a bay Hulanda, 
pero el a bay studia otro cos cu 
no ta musica. Mientras e ta na 
Hulanda, el a tuma su tempo liber 
su tempo liber pa studia piano 
tambe. E ta corda cu e tabata haya 


les priva di un meneer di 
conservatorio. Nan a bay den 
prome buki y Victor kier a start 
na comienso pa asina e por 
domina e lesamento. E maestro 
di no, nan ta bay cu e di tres 
buki! No, e ta mucho facil, ban 
cu e di cinco buki. Asina nan ta 
skip buki tras di otro, te ora bo 
ta yega un cierto nivel y e ta bisa 
bo:” Victor, je bent klaar voor 
het toelatingsexamen voor het 
conservatorium!” Victor tabata 

toca su “etudes” caba, pero como 
cu e ta studia e tempo ey pa 
medisch analist y despues 
biochemie, ya e mester a regresa 
Aruba.Como cu Victor tabatin beca 
pa studia (studiebeurs) y e 
obligacion pa bolbe Aruba, e ora e 
no por a drenta conservatorio. Pero 
na Aruba, Victor a sigui haya su 
lesnan di Armando Lorenzini, un 
Argentino, Ricardo Garcia, Johnny 
Croes tambe y cerca Johnny 
Scharbaay. Esey ta su maestronan 
di piano pa e por a siña e teoria y 
haya experiencia practico. 



Victor Camacho Kier logra e 
dominio riba su lesamento 



Victor Camacho no ta pianista 
soiamente pero e ta tune y repara 
piano 


Dedicacion y estilo musical 


Naturalmente tabata e piano cu 
semper Victor ta caricia. Fuera di 
piano, Victor ta toca cuatro, guitara, 
flauta, ritmo y steelband tambe, 
pasobra den aña sesenta di siglo 
pasa, ta nan mes a traha 
barinan di steelband. Rafi, su 
ruman grandi, a motiva Victor hopi 
mes tambe. Anto nan dos ta traha 
e instrumentnan manera punch e 
barinan, nan ta kima nan den 
cunucu. Prome haci nan hundo, 
despues nan ta punchnan, anto 
Victor ta esun cu tin cu stem e. 


E tempo ey, Victor no tabata 
“tune” piano ainda, aworaki si. 

E tempo ey, nan ta laga hende tune 
nan piano paden di e cas, anto 
Victor ta bay cu e bari paden pa 
stem cada tono di steelband. 

Cu e steelband, nan a traha un set 
completo y nan a toca den 
Camaval. Rafi ta toca first pan y 
Victor ta cu e second pan, anto su 
mman homber chikito Freddy ta 
toca e baho riba e barinan. A scoge 
pa un estilo general y esun mas 
facil ta canticanan manera 


“My bonny is over the ocean”. 
Despues bo ta bay cu e wals, ya cu 
e ritmo ta hopi facil pa cuminsa 
cune, despues bo ta balia wals ora 
bo ta domina esey. Bo ta bay mas 
den otro ritmo, manera danza, 
mazurka, of bo por bay den balada. 
Bo por bay “comping” den tumba, 
pero bo mester sa con pa hacie 
tambe cu dos man. Mester un tiki 
mas training tambe pa esey. Victor 
a toca Jazz tambe despues cu el a 
bay Hulanda bay studia. Nan a 
forma un banda. 


Desaroyo muslcal 


Victor ta kere cu e motivacion pa 
toca un instmmento musical ta 
bin di cas. Manera diadomingo 
asina ta un “happening” tin na 
Savaneta. Tocamento tabata cu 
guitara, riba piano y bo ta haya 
hendenan di Playa ta bin pariba, 
manera Etty Toppenberg y Jossy 
Brokke. Tur ta bin pariba, 
pasobra tin ambiente aki y tur ta 
den veranda di cas tur 
diadomingo. Practicamente ta 
diadomingo semper tabatin 
musica, door cu Victor su tata 
tabata stima musica. Semper e tin 


tin su guitara den auto. Nan ta bay 
pasa diadomingo na kapel di Alto 
vista prome, ya cu su mama ta 
hopi devoto. Tabatin un orgel den 
kapel di Alto Vista, anto tin biaha 
Victor ta compaña su mama di 
Savaneta pa Alto Vista. Pero e 
tempo ey, nan tin cu coy bus na 
Savaneta bin Playa, for di Playa 
bay Noord, di Noord bay Alto 
Vista. Ora tabatin nobena asina, 
ta tur dia Victor tabata baha abou 
bin bek. Su mama ta gusta canta, 
anto e ora e cuminsa canta, mes 
ora Victor ta bay riba orgel di 
pedal. 



Victor Camacho su desaroya 
musical riba piano 

Pero no tin e orgel ey mas awor. 

Su mama no ta worry, misa por ta 
bashi of cu solamente algun hende. 
Kapel por tin djis un paar hende, 
nan ta toca y canta y esey a keda 
un hopi bunita recuerdo. Victor ta 
haya piano un instrumento asina 
completo, cu bo por coy bo 
melodia, bo harmonia y abo por 
toc’e manera bo ta desea cu 
diferente combinacion. Victor ta 
“chords melodia”, 


bisa por ehempel, e no ta coy 
chords den un forma di bisa bisa 
pero e ta coy mas movecion di bo 
man robes y e melodia di esey. 
Asina Victor a siña un tecnica, 
anto cu e ta haci’e tipico, manera 
cu e ta awor aki. Victor a scucha 
hopi musica clasico y otro tipo di 
musica, anto asina bo ta haya bo 
conocemento musical ta bira mas 
amplio. 


Participacion musical 


Victor su participacion musical 
tabata cu masha hopi grupo mes 
activo den añanan 60 di siglo 
pasa. Prome cu Victor a toca 
piano, e tabata toca cuatro caba. 
Nan a lanta un grupo di aguinaldo 
na Savaneta. Su ruman muhe 
tabata dirigent. E grupo ta grandi 
cu cincuenta mucha di Savaneta ta 
canta. Su ruman homber chikito 
riba e tambora, nan ta tin furuco y 
Rafi tabata riba cuatro. Meda, 
kende ta su ruman muhe, ta canta 
bunita mes. Tambe Imelda kende 
ta biba na Hulanda 


awo. Prome cu esey, nan tabatin 
Trio los Camachos. Den e trio aki 
Meda ta canta y Rafi cu Victor 
tabata riba cuatro. Despues di e 
trio ey, a bin e Aguinaldo. Mas 
despues a bin steelband, cu cua nan 
ta participa den parada di jump up 
na Savaneta. Prome cu Victor a 
bay Hulanda, nan a forma The 
Strangers. Despues Victor a yuda 
forma Dedhalavie. Mas despues el 
a bay Hulanda. Victor tabata toca 
cu un grupo di rock, imagina bo 
propio rock. Despues Victor a toca 
pa Coro 



Grupo Aguinaldo di Savaneta 




Canta Antiyas na Tilburg y nan a forma e banda Combo Pa-tin-pret. Ey Victor a siña toca avansa den su 
piano. E1 a bin bek Aruba y el a toca cu diferente hende, entre otro cu Jack Tromp, Franklin Sofia (Mecha) y 
cu Fay Luidens. Nan a toca na diferente hotel, despues Victor a toca cu Joy Kock na Concorde Hotel. 

Victor a cuminsa cu grabacion na aña 1990. E1 a haci su 
prome produccion musical y a dedica esaki na Rufo 
Wever. E disco compacto yama Souvenir di Aruba. Como 
cu esey tabata un exito grandi, el a dicidi dos aña despues 
pa graba un segundo CD “Refleho di antaño”. Riba esaki 
tin musica di Rufo, composicion di Victor mes tambe, 
Toty Arends y di Padu. Despues cu esaki tambe a bay 
hopi bon, Victor a graba un CD di Pasco. E1 a compone 
un cantica pa La Reina di su bishita basta tempo pasa, 
pero nunca el a public’e, pasobra e no a haya e chens. 

E ora ey, Victor tin e grabacion Bon Bini Famia Real, un 
wals. Tambe el a traha un cantica pa Savaneta cu yama 
Brisa di Savaneta. Victor tin un wals Stacey, un jazzwals 
y e tin diferente otro cantica mas. E1 a graba diferente 
danza, pero tur ta den pipeline ainda. 


i parti intemacional 


Victor a bay representa Aruba na Bogota Colombia, Maracay Venezuela, Berlin e tempo ey tabata tin e West 
cu Oost Berlin, ainda nan no a basha e muraya di Berlin abou. E1 a toca na Hulanda, Corsou y Boneiro. Na 
Boneiro el a bay compaña Meybelline cu e coro, anto nan a participa na un contest di mucha. 


Acontecimento cn Victor ta considera mas importante den e bida 
artistico 

Den e bida artistico semper bo tin cu zorg pa bo ta bon prepara, bo repertorio ta amplio, bo escogencia di bo 
canticanan y bo tecnica tambe bo tin cu practica.Train diariamente un bon repertorio. Tin biaha bo mester 
puntra e guestnan tambe, pasobra bo ta toca pa nan y bo mester puntra ta kico nan kier scucha. Asina nan ta 
traha un lista pa bo y percura pa train hopi bon, pa bo ta bon prepara pa bo concierto of presentacion. 


Sugerencia pa iuturo generacion 


Victor ta stimula tur e muchanan cu kier sigui e direccion di musica pa bay un scol di musica. Bo tin cu train 
tur dia piano of cualkier otro instrument cu bo a scoge, bo tin cu dedica por lo menos mey ora of un ora. 
Dedica na bo instrument pa bo sigui construi, pasobra bo ta cana cada etapa, cada seis luna, cada aña bo ta 
yega na un otro nivel. Asina bo ta desaroya bo mes. No bay bisa cu bo ta musico anto bo ta domina tanto 
instrument. E importante ta siña, e unico secreto ta practica, te ora bo por domina cierto tecnicanan, e ora bo 
por yama bo mes un musico. Cu otro palabra siña musica. E por ta na scol di musica Rufo Wever, e por ta 
online via intemet mes tin hopi programa. Manera e les cu mi ta tuma, ta na casi mil hende e meneer di 
Califomia ta duna les. Na hende di casi tur parti di mundo, Mexico, Italia, Rusia tur e hendenan ey ta tuma les 
for di dje. Anto e ta motiva nan con pa studia. Mi conseho ta pa muchanan cu kier bira un bon musico mañan, 
pa bay un scol di musica of hacie online. Bo sa cierto cos di musica, pero keda train, anto asina nos por haya 
gran musiconan tambe. Manera pa nos himno y bandera, mester di composicionnan y musiconan cu ta bale la 
pena. 

